NaiveNeuron/SloPal huggingface dataset:
Jurinová, Erika, podpredsedníčka NR SR (2015-06-30):
Vážený pán predseda, dajte hlasovať o postúpení tohto zákona do druhého čítania.
Glváč, Martin, podpredseda NR SR (2017-12-05):
Pán poslanec Jarjabek.
Jarjabek, Dušan, poslanec NR SR (2014-11-10):
Ďakujem za slovo, pani predsedajúca. Pán minister, ja si myslím, že v tejto chvíli nejaké normálne argumenty alebo nejaké vysvetľovačky alebo zdôvodňovačky nemajú absolútne význam, aspoň u značnej časti opozície určite nie. Tá značná časť opozície je tu úplne z iného dôvodu. Je tu na to, aby si zvyšovala nejaké svoje osobné preferencie a nejakým spôsobom sa zapájala do debaty, ako to urobil váš pán predrečník, ktorý tu zhodou okolností už nie je, aby nám vysvetlil svoje zmluvy a chrumkavé zmluvičky na ministerstve, kde robil ministra. No a novopečený otec zrejme aj sa skrýva preto, aby nemusel niekde fúkať. A možnože ani nenafúka, pretože je pod vplyvom nejakých iných látok, ako poniektorí v tejto strane to obhajujú, no ale však nedôležité. Myslím si, že v tejto chvíli je ten princíp opozície veľmi jednoznačný: poviem hlúposť, pokiaľ mám taký pocit, že ma nikto nepočúva, tak zvýšim hlas, ešte zvýšim hlas, potom vykrikujem, potom sčerveniem, roztrasiem sa, vykrikujem ešte viac a idem sa pozrieť na sociálne siete, ako som zareagoval a zarezonoval. No a potom sa vrátim znova a prihlásim sa znova do ústnych, aby som si to ešte zopakoval, keďže sa mi to zdá málo. A potom sa celý čas pozerám na preferencie, ktoré vychádzajú tak zhruba raz za dva mesiace, či sa to podarilo alebo nie. No a keď sa to nepodarilo, tak to skúšam znova nejakým odvolaním. A keď nie jedným, tak aspoň dvomi naraz. Ďakujem za pozornosť.
Laurenčík, Milan, podpredseda NR SR (2020-09-29):
Pani poslankyňa Zita Pleštinská.
Paška, Pavol, predseda NR SR (2014-05-27):
Pán poslanec Poliačik. Nie je prítomný. Pán poslanec Gál. Nie je prítomný. (Reakcia z pléna.) Pán poslanec Vašečka. Nie je prítomný. Takže ešte raz, pán poslanec Poliačik. Nie. (Reakcia z pléna.) Teraz je až 12. hodín, pán poslanec, teraz. Dobre. Takže prerušujem rokovanie. Budeme pokračovať o 14.00 hod. (Prerušenie rokovania o 12.01 hodine.) (Pokračovanie rokovania o 14.00 hodine.)
Matovič, Igor, poslanec NR SR (2013-09-18):
Pán predsedajúci, chcel by som upozorniť na jeden problém, ktorý vznikol. Bolo síce len otázkou času, kedy poslanci SMER-u a pán predseda Paška pri jeho bohorovnosti začnú meniť aj prírodné zákony, ale musím upozorniť na vecný problém, ktorý včera spôsobili. Včera 17. 9. večer o 23. hodine 33. minúte dal predseda Paška hlasovať o procedurálnom návrhu „budeme rokovať dnes do 7.00“. Tým pán Kolesík a jeho osemdesiatdva kolegov de facto odhlasovalo návrat v čase. To je síce ambiciózne, ale kvôli ich hlasovaniu sa určite Zem nezačne točiť opačne. To znamená, že ich návrh bol evidentne zmätočný, hlasovanie bolo zmätočné, a dúfam, že uznajú, že schválili totálnu hlúposť. Ešte inak povedané, riadna schôdza nemôže pokračovať... (Prerušenie vystúpenia časomerom.)
Pellegrini, Peter, predseda NR SR (2016-02-11):
Pán poslanec Hlina.
Huba, Mikuláš, poslanec NR SR (2013-01-31):
Ďakujem za slovo. Kolega Beblavý sa tu dotkol celého radu problémov súvisiacich s praxou verejného obstarávania a s návrhom novej právnej úpravy, ktorá ho má regulovať. Ja to ešte trochu viac skomplikujem, ak dovolíte. Podľa ústavy budujeme na Slovensku sociálne a ekologicky orientované trhové hospodárstvo. Prečo to spomínam v súvislosti s verejným obstarávaním? Preto, lebo to, ako ho nastavíme, bude mať dosah nielen na ekonomicko-trhové, ale aj na sociálne a ekologické aspekty našej reality. Sú tu vcelku dve možnosti, že tie dopady môžu byť negatívne a verejné obstarávanie môže vo svojej výlučnej orientácii na ekonomické, alebo zúžene chápané ekonomické aspekty pôsobiť antisociálne a antiekologicky, alebo, naopak, môže byť nastavené tak, že bude pôsobiť pozitívne, bude aj tieto aspekty brať do úvahy. Aj keď pripúšťam, že to situáciu ešte viac skomplikuje a niekedy to možno aj ohrozí takú tú čitateľnosť, nechcem povedať transparentnosť. Ale myslím si, že je to veľmi žiaduce, pretože naša realita je oveľa komplexnejšia a súčasná kríza je okrem iného dôkazom aj toho, že to naše dlhé ľpenie na tých výlučne ekonomických aspektoch bola cesta do slepej uličky, a to zanedbávanie sociálnych a ekologických aspektov sa nám veľmi vypomsťuje. A toto všetko sú dôvody, prečo vo svete je fenomén zeleného obstarávania stále populárnejší, a dúfame, že sa premietne aj do tejto právnej normy.
Blanár, Juraj, podpredseda NR SR (2021-09-17):
Posledný v rozprave vystúpi pán poslanec Andrej Stančík, nech sa páči.
P. Paška, predseda NR SR: (2008-02-06):
(Hlasovanie.) 138 prítomných, 121 za, 3 proti, 14 sa zdržalo. Konštatujem, že sme návrh zákona pridelili na prerokovanie výborom a určili lehoty na prerokovanie. Tým sme, dámy a páni, odhlasovali všetky prerokované body programu. Ešte pán predseda výboru pre zdravotníctvo Novotný. Nech sa páči, máte slovo.
A. Bobrík, poslanec: (2007-09-18):
Zoberte si verejné obstarávanie. Tam sú takisto zo zákona nutné, tam máte tisíce, tisíce námietok a žiadostí o nápravu. A napríklad v tomto chýba úplne mechanizmus, ako sa odvolá, akým spôsobom sa bude riešiť, keď nebude súhlasiť s tým pridelením bodov alebo váh kritérií, ktoré sú. Je to veľmi komplikované, ja by som bol za to takisto, ale myslím, že je to predčasné a rýchle. Treba o tom diskutovať, vytvoriť na to všeobecnú diskusiu a priestor, akým spôsobom  tú transparentnosť zvýrazniť. Určite toto je veľmi ťažké stanoviť a mám obavy, že je to až nemožná vec pri tej rôznorodosti žiadostí, ktoré požadujú príspevky na rôzne, úplne diametrálne rozličné veci,  ktoré žiadatelia požadujú z jednotlivých rozpočtových kapitol. Ďakujem.
P. Muránsky, poslanec: (2003-10-22):
Pokiaľ sa týka stanoviska v prvom čítaní, konštatujem že predmetný návrh zákona spĺňa všetky náležitosti uvedené v § 67 a v § 68 zákona Národnej rady a že po rozprave odporúčam predmetný návrh zákona prerokovať v druhom čítaní. Môžete otvoriť rozpravu.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-02):
Áno. Vážený pán predsedajúci, ja len chcem pripomenúť, keďže dnes tu mám toho viac, že sú identické otázky 6, 7, 10, 12, 14, 19, 21, 23, 24, 25, 26, 30 a 31. Môžem to naraz.
Danko, Andrej, predseda NR SR (2016-09-22):
Ďakujem, pán poslanec. Pán poslanec Baránik Alojz.
P. Paška, predseda NR SR: (2009-04-15):
(Hlasovanie.) 139 prítomných, 123 za, 1 proti, 14 sa zdržali, 1 nehlasoval. Návrh sme pridelili výborom a schválili lehoty na prerokovanie. Pán poslanec Slabý uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 364/2004 Z. z. o vodách. Je to tlač 1023.
D. Čaplovič, podpredseda vlády SR: (2009-10-23):
V tejto súvislosti sa navrhuje upraviť novú kompetenciu súdu, a to rozhodovať o neplatnosti zmluvy alebo rámcovej dohody, ktorá je výsledkom verejného obstarávania. Zosúlaďujú sa odkladné lehoty pri uzavieraní zmlúv. Po novom sa navrhuje upraviť kontrola postupu zadávania zákaziek tým spôsobom, že celý proces kontroly sa upriamil priamo v zákone o verejnom obstarávaní bez odkazu na zákon o kontrole v štátnej správe, rozšírili sa sankčné postihy, ako aj ich výška. Vládny návrh zákona o verejnom obstarávaní upravuje aj pravidlá zadávania koncesie na služby, čím sa plní úloha uznesenia vlády Slovenskej republiky číslo 482 z 9. júla 2008, ktorým sa dopĺňa uznesenie vlády Slovenskej republiky číslo 1055 z 12. decembra 2007 o úlohu, ktorá bola uložená na tomto zasadnutí vlády v časti B7. Upresňujú sa tiež niektoré ustanovenia zákona o verejnom obstarávaní v zmysle smernice Európskeho spoločenstva pre oblasť verejného obstarávania a reaguje sa aj na nevyhnutné požiadavky vyplývajúce z aplikačnej praxe. Vážené panie poslankyne, vážení páni poslanci, uchádzam sa o vašu dôveru a podporu schválenia predmetného návrhu zákona v druhom a treťom čítaní. Ďakujem vám veľmi pekne.
Šefčík, Marek, poslanec NR SR (2022-12-06):
Ďakujem pekne. V rozprave k tomuto návrhu zákona vystúpila pani poslankyňa Zemanová. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-03-19):
(Hlasovanie.) 137 prítomných, 90 za, 46 sa zdržalo, 1 nehlasoval. Tieto body sme schválili.
Blaha, Ľuboš, podpredseda NR SR (2024-01-10):
Pani poslankyňa Viera Kalmárová.
Kerekréti, Ján, poslanec NR SR (2021-10-20):
Hlasovali sme o všetkých pozmeňujúcich návrhoch. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tom hlasovať.
Burian, Jozef, poslanec NR SR (2019-11-26):
Ďakujem, pán predseda. Vážené kolegyne, kolegovia, pán predseda, dajte hlasovať o pripomienke pani prezidentky s odporúčaním gestorského výboru neschváliť.
M. Hort, podpredseda NR SR: (2007-10-26):
Slovo má pán poslanec Lipšic, nech sa páči.
Laššáková, Jana, podpredsedníčka NR SR (2013-09-25):
S reakciou pán poslanec Hrušovský, nech sa páči.
Jurinová, Erika, podpredsedníčka NR SR (2013-02-07):
No v prvom rade sa vám musím ospravedlniť, že som vás veľmi nepríjemne zrejme zaskočila, že sa dostala aj táto otázka na rad, a teda neviem, ste sa nevedeli tak rýchlo zorientovať v tom, čo máte povedať, ale... (Prerušenie vystúpenia podpredsedom vlády pre investície.)
Antal, Peter, poslanec NR SR (2018-02-07):
Pán predsedajúci, dajte teraz hlasovať o treťom pozmeňujúcom návrhu pána poslanca Pavelku.
Laššáková, Jana, podpredsedníčka NR SR (2012-05-09):
Pán poslanec Mičovský, nech sa páči.
Bugár, Béla, podpredseda NR SR (2016-10-14):
Ďalej v rozprave vystúpi pani poslankyňa Sárközy, nech sa páči, máte slovo.
Hlina, Alojz, poslanec NR SR (2014-07-09):
Ďakujem veľmi pekne. Dúfam, že nebudem nahriaknutý, že sa k tomuto vyjadrujem, že, a nerozumiem, naozaj tomuto rozumiem. Ja som ešte za komunistov vykupoval dobytok na Orave, to bola mimoriadne vážená funkcia, a za komunistov to fungovalo tak, že my sme o piatej ráno v dedine v Mútnom pred krčmou vykupovali a tí gazdovia šibovali tú kravu na vôdzke, hej? Ani vozík certifikovaný, ani neviem čo (povedané so smiechom) a prišli ráno o piatej pred ten zvod, sa to volalo, že zvody sme to, sa to volalo. A to boli komunisti! Viete, že naozaj aj teraz, keď počúvam, tak kladieme nejaké podmienky k tomu, aby sme to nejakým spôsobom komplikovali, zmotali a nakoniec si ľudia nevedia prísť ponúknuť, nevedia sa prísť pochváliť na trh, na ten zvod, že čo doma vygazdovali, akého pekného býčka, akú peknú jalovicu. Také mi to znova príde, že pápežskejší od pápeža. Ja som aj počúval pani Košútovú. Ono ponuku tvorí dopyt. Ja nemyslím, že na Miletičke by si niekto šiel kúpiť býka, hej? Čiže nepredpokladám, že by niekto šiboval býka na Miletičku, lebo tam nie je dopyt. Ale verím, že v nejakom Mútnom na Orave alebo v Lesnej, alebo kde dopyt je po dobrej jalovici, chce ho vidieť ten gazda, nemusí chodiť po maštaliach a tie zvody historicky tu dlhodobo boli. Viete, že komunisti nešiahali na kostoly ani na zvody a ja som toho svedkom, že za komunistov zvody boli, a čo boli aj pred komunistami, len za vlády tohto, neviem ani to nazvať, čo to je za režim, už aj zvody obmedzujeme a nemôže sa gazda prísť pochváliť do stredu dediny, že čo v maštali dochoval. Ďakujem.
Grendel, Gábor, podpredseda NR SR (2021-02-24):
Aha, ešte máte pozmeňujúci návrh. Tak, samozrejme, tam sa čas nepočíta, takže, nech sa páči, môžte ho predniesť.
Paška, Pavol, predseda NR SR (2013-09-05):
Vážené pani poslankyne, páni poslanci, budeme hlasovať o prerokovaných bodoch. Poprosím vás, zaujmite miesta. Poprosím pani poslankyňu Šedivcovú, aby uviedla v prvom čítaní hlasovanie o vládnom návrhu zákona č. 571 o rodičovskom príspevku, je to tlač 650. (Hlasovanie o vládnom návrhu zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov , tlač 650.)
Šimko, Jozef, poslanec NR SR (2020-06-09):
Ďakujem pekne za slovo, vážený pán predsedajúci. Pán Kazda, vypočul som si podrobne vaše stanovisko, schvaľujem váš názor a z istého uhla pohľadu, samozrejme, s vami súhlasím, ale to je názor poslanca, ktorý je v podstate aj z inej strany barikády, ako sme my, ako Ľudová strana Naše Slovensko. Ono teraz hovoríme o zákaze predaja v nedeľu. Kolega už, pán Kotleba Marek hovoril, že teda on má, preňho je nedeľa úplne iný deň, má táto nedeľa iný význam ako pre niekoho iného. No pre mňa má tiež iný význam. Nedeľa, nedeľa, to je niečo, dačo sväté. To znamená, že my by sme aspoň jeden deň v týždni mali byť doma s rodinnými príslušníkmi, ísť do kostola, navštevovať kostolné podujatia, teda cirkevné podujatia a ja si myslím, že toto si občania Slovenskej republiky zaslúžia. Pán Kazda, vy nemôžte porovnávať v danom prípade prácu lekárov, gynekológov, policajtov, ja neviem, požiarnikov. To je dačo úplne iné, to sa nedá zakázať. Hovorili ste o prieskumoch, hovorili ste o prieskumoch v Českej republike, o prieskumoch napríklad v Maďarskej republike. Prosím vás, nemiešajte to na územie Slovenskej republiky, pretože mám taký pocit, že my žijeme úplne iným, iným spôsobom ako okolité štáty. Takže, kolegyne, kolegovia, krásne vidieť, ako kto hovorí, či je to koaličný alebo opozičný poslanec, krásne vidieť, ako v podstate neuznávate návrh opozičných poslancov, ktorí predkladajú zákaz v podstate, aby tieto predajne boli v nedeľu otvorené alebo zatvorené. Ja si myslím, že teda občania Slovenskej republiky si to zaslúžia, aspoň aby jeden deň v týždni mali kľud, mali pokoj, aby mohli navštevovať sväté stánky. Ďakujem pekne.
Hrnčiar, Andrej, podpredseda NR SR (2017-04-07):
Končím možnosť nahlásiť... (Rečník sa obrátil k predsedníckemu pultu.) Aha, ja som sa tešil, už som to, pardon...
Figeľ, Ján, podpredseda NR SR (2015-11-20):
Ďakujem pekne. Ešte v rámci rozpravy? Nech sa páči. Dobre, takže keďže sme vyčerpali rozpravu, vyhlasujem ju aj za skončenú a záverečné stanovisko. Nech sa páči, pán navrhovateľ.
Zmajkovičová, Renáta, podpredsedníčka NR SR (2014-10-30):
S reakciou pani poslankyňa Kiššová. Kolegyne, kolegovia, ja by som vás poprosila, aby ste sa utíšili v rokovacej sále a ešte si vypočuli faktickú reakciu pani poslankyni Kiššovej. Ďakujem.
Nehézová, Jana, poslankyňa NR SR (2019-09-25):
Vážené kolegyne, vážení kolegovia, tí, ktorí prišli, ktorých táto téma zaujíma, bolo tu už o potratoch povedané strašne veľa. Bolo povedané o matkách, ktoré majú právo, bolo povedané o otcoch, ktorí sa boja mať deti, bolo povedané o peniazoch, ktoré sú dôvodom potratov, a o všeličom možnom, no o samotnom dieťatku, o ombry..., o embryu nebolo povedané skoro nič. Pán kolega Vašečka okrajovo spomenul život v lone matky, no ja by som vám chcela v skratke priblížiť život nenarodeného dieťatka v lone matky. Splynutím mužskej a ženskej pohlavnej bunky dochádza k substanciálnej zmene, pri ktorej pohlavné bunky zanikajú a namiesto nich vzniká celkom nový ľudský jedinec. Embryo je od momentu počatia ľudské. Ľudskosť embrya je biologicky preukázateľné, nakoľko jeho pôvodcami sú dvaja ľudia, muž a žena. Má určitú genetickú výbavu, ktorá je typická pre ľudský organizmus, a jeho ďalší vývin speje k ľudskej podobe dospelého jedinca. Počaté, no nenarodené detičky žijú v lone matky, v maternici a postupne sa vyvíjajú. Počaté deti majú svoju vlastnú a jedinečnú DNA. Embryo je od počatia živá ľudská bytosť, ktorá je jedincom ľudského druhu presne tak, ako sú ním ľudské plody v neskoršom štádiu tehotenstva, ale aj novorodenci, adolescenti, dospelí, ale aj starci. Orgány sa začínajú vyvíjať do troch týždňov. V druhom a treťom týždni je mozog dieťaťa prvým orgánom, ktorý sa objavuje. V piatom týždni už dokážeme rozoznať obličky. Do ôsmeho týždňa sú všetky orgány na svojom mieste a potrebujú sa už len plne vyvinúť. Už spomínané srdiečko začína biť od 21. dňa od počatia. Takisto začína fungovať srdcovocievny aparát, ako aj začína fungovať látková výmena. Vo štvrtom týždni sú viditeľné črty tváre, vyvíjajú sa oči, tvarujú sa ústočká a pokožka dieťaťa, aj keď veľmi tenká, pokrýva malé telíčko a možno cez ňu vidieť orgány a cievy. V piaty týždeň vyvíjajú sa vlasy, nechty a zubná sklovina. Šiesty týždeň – objavujú sa uši. V ôsmy týždeň môžme zreteľne rozpoznať plecia, lakte, boky a kolená. Nenarodené deti si cmúľajú palčeky a zívajú. A prečo vám vlastne toto všetko hovorím? Pretože ženy veľakrát nevedia, čo činia, a myslím si, že keby vedeli všetky tieto informácie, nikdy by potrat nepodstúpili. Zázrak, ktorý sa deje v ich tele, treba chrániť, pretože ľudský život je jedinečný a nenahraditeľný. A potrat je vec nezvrátiteľná, a preto nemôžme hovoriť o umelom prerušení, pretože, keď niečo prerušíme, máme možnosť v tom pokračovať. Ale keď raz zabijeme nenarodené dieťa, už nikdy, už nikdy sa tento fakt a táto vražda nedá zvrátiť. Už nemôžeme mlčať, pretože našou morálnou povinnosťou je hovoriť a možno až kričať. Musíme sa poľudštiť, začať sa správať morálne a zodpovedne, inak nám hrozí zánik. Ostáva sa zamyslieť, čomu dáme prednosť. Žene, ktorá si myslí, že má právo zobrať život nenarodenému dieťaťu, alebo dieťaťu, ktoré sa nevie brániť a povedať, ba možno kričať, že chce žiť, žiť a žiť. A verte, hovorím to zo svojej duše, svojho svedomia, svojho presvedčenia a zo svojej morálky. A prosím vás, aby podporili návrh tohto zákona. Ďakujem.
P. Hrušovský, podpredseda NR SR: (2001-09-05):
E. Slavkovská, poslankyňa: Ďakujem pekne. Vážený pán predsedajúci, chcela by som sa pripojiť ku kolegyni Aibekovej v tom, že aj poslanci za Slovenskú národnú stranu podporia skrátené legislatívne konanie, pretože je načase, aby tento zákon uzrel svetlo sveta, ale tak ako jej, aj mne chýbalo vo vystúpení pána ministra vyjadrenie a možno aj ospravedlnenie zato, že práve naozaj takýto dôležitý zákon ide v tomto skrátenom legislatívnom konaní. Či snáď ministerstvo práce a sociálnych vecí a rodiny má toľko neodkladnej roboty, že práve takéto zákony sa vždy pripravujú na poslednú chvíľu. Myslím si, že to svedčí o určitej ignorácii veľkej skupiny obyvateľstva, ktorá je závislá práve od tohto zákona, a myslím si, že ministerstvo práce by malo zodpovednejšie pristupovať k tomuto zákonu aj k jeho výške. Ďakujem pekne.
Laššáková, Jana, podpredsedníčka NR SR (2012-08-09):
Pani poslankyňa, chcete položiť doplňujúcu otázku v trvaní dvoch minút? (Reakcia poslankyne.) Áno. Zapnite pani poslankyňu.
Danko, Andrej, predseda NR SR (2016-06-14):
Ďakujem. Pani poslankyňa Veronika Remišová.
Jurinová, Erika, podpredsedníčka NR SR (2014-12-12):
Dávam slovo pánovi Švejnovi, ktorý vystúpi za klub MOST – HÍD.
Grendel, Gábor, podpredseda NR SR (2021-11-11):
(Hlasovanie.) Prítomných 138 poslancov, za 21, proti 70, zdržalo sa 45, nehlasovali 2. Tento návrh sme neschválili.
Cséfalvayová, Katarína, poslankyňa NR SR (2017-12-12):
Ďakujem pekne za slovo. Zápisnica o výsledku tajného hlasovania o návrhu na voľbu člena Súdnej rady Slovenskej republiky, ktoré sa konalo 12. decembra 2017. Na tajné hlasovanie o návrhu na voľbu člena Súdnej rady Slovenskej republiky bolo vydaných a poslanci si osobne prevzali 133 hlasovacích lístkov, teda na voľbe bolo prítomných 133 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu Súdnej rady Slovenskej republiky všetci poslanci odovzdali hlasovacie lístky. Zo 133 odovzdaných hlasovacích lístkov bolo 5 neplatných. Zo 128 platných hlasovacích lístkov overovatelia zistili, že o návrhu na voľbu Allana Böhma za člena Súdnej rady Slovenskej republiky hlasovalo za 30 poslancov, proti 54 poslancov, hlasovania zdržalo sa 44 poslancov. Na voľbu kandidátov na člena Súdnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol na člena Súdnej rady Slovenskej republiky zvolený nikto. Overovatelia poverujú svojho člena Katarínu Cséfalvayovú oznámiť výsledok hlasovania Národnej rade Slovenskej republiky. Ďakujem.
M. Číž, podpredseda NR SR: (2008-06-19):
Kolegyne, kolegovia, otváram rozpravu k tomuto bodu programu. Nedostal som písomnú prihlášku do rozpravy. Pýtam sa preto, či sa niekto chce prihlásiť do rozpravy ústne. Ak nie, uzatváram možnosť podania ústnych prihlášok do rozpravy k tomuto bodu programu a zároveň vyhlasujem rozpravu za skončenú. Pristúpime teda k tajnému hlasovaniu. Pán navrhovateľ už pripomenul aj podmienky hlasovania. Teda voľbu vyjadríme tak, že na hlasovacom lístku pri mene a priezvisku označíme tú alternatívu, za ktorú hlasujeme – za, proti alebo zdržiavam sa. Platný je ten hlasovací lístok, na ktorom je označená len jedna z alternatív. Neplatný je, ak nie je voľba označená alebo hlasovací lístok je doplňovaný, alebo menený. Poprosím teraz všetkých overovateľov, aby sa ujali svojej funkcie a dohliadali na priebeh voľby. A súčasne ich prosím, aby hlasovali ako prví. Takže, vážené kolegyne, pristúpime k hlasovaniu. (Akt tajného hlasovania.)
Pellegrini, Peter, podpredseda NR SR (2020-09-24):
Ďakujem pekne. Pán poslanec má doplňujúcu otázku. Nech sa páči, pán poslanec Takáč. Prosím? (Reakcia z pléna.) Stlačte si trojku asi ako faktickú a zapnem vám ju.
Hrnčiar, Andrej, podpredseda NR SR (2016-05-19):
Ďakujem. Konštatujem, že Národná rada v tajnom hlasovaní navrhla Súdnej rade Tatianu Buchvaldovú, Michaelu Královú, Martu Polyákovú a Blaženu Stašíkovú za kandidátky na členky disciplinárnych senátov. Nech sa páči, pán poslanec Klus, procedurálny návrh.
Hraško, Igor, poslanec NR SR (2015-05-26):
Ďakujem pekne, pán predsedajúci. Vážené kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona o podpore zachovania územia s rozptýleným osídlením a jeho obyvateľov (tlač 1532). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona prerokovali výbory do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predseda, otvorte, prosím, všeobecnú rozpravu.
T. Cabaj, podpredseda NR SR: (2009-10-15):
Slovo má pán poslanec Miroslav Jureňa.
Kollár, Boris, predseda NR SR (2022-12-19):
Ďalšou faktickou poznámkou pán poslanec Ďurica.
Blanár, Juraj, podpredseda NR SR (2022-09-22):
Pán poslanec Susko s faktickou poznámkou.
Hrnčiar, Andrej, podpredseda NR SR (2019-06-26):
Ďakujem. Takže končím dnešný rokovací deň. (Prerušenie rokovania o 19.19 hodine.)
Mojš, Milan, poslanec NR SR (2019-09-12):
Ďakujem, pán predsedajúci. Vážené pani poslankyne, vážení páni poslanci, vzhľadom k tomu, že legislatívny proces trvá dlhšie, ako bolo predpokladané, tak by som, chcem podať teda pozmeňovací návrh, čo sa týka účinnosti tohto zákona. Ten samotný pozmeňovací návrh poslanca Národnej rady Slovenskej republiky Milana Mojša k návrhu poslanca Národnej rady Slovenskej republiky Maroša Kondróta na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov (tlač 1467). V čl. II sa slová „1. augusta“ nahrádzajú slovami „1. novembra“. Ďakujem.
P. Hrušovský, podpredseda NR SR: (2001-10-26):
(Hlasovanie.) Prítomných je 82 poslancov, za 14, proti 46, zdržalo sa 19, nehlasovali 3. Návrh sme neschválili. Ďalší návrh. V. Maňka, poslanec: Budeme hlasovať o ďalšom bode, ktorý si pán poslanec Benkovský želal vyňať na osobitné hlasovanie, a to je bod číslo 21.
I. Mikloš, poslanec: (2008-06-25):
Čo sa týka vašich opakovaných tvrdení, ktoré ste tu mali, keby ste boli počúvali pána poslanca Štefanca, ktorý reagoval na tvrdenia pána ministra vnútra, ktorý tvrdil presne to isté, čo tvrdíte vy a čo včera tvrdil predseda vlády, že nemohla informácia uniknúť, keď neexistovala, tak by ste to nemohli zopakovať, čo ste zopakovali. Pretože guvernér nikdy, nikdy nevyvrátil, že mohlo dôjsť k úniku, a nikdy nepotvrdil, že neexistovala informácia. Guvernér Národnej banky povedal, že nevie, či došlo, alebo nedošlo k úniku informácií. Ak niekto povie, že nevie, či došlo, tak vyvodzovať z toho, že nemohlo dôjsť, je, myslím si, nezmyselné a nelogické, pričom navyše guvernér povedal, že táto vec sa prešetruje. A prvá veta správy Národnej banky hovorí, že „v stredu dňa 28. začali obchodné banky nakupovať vo veľkých objemoch slovenskú korunu“. Sú tu aj ďalšie dôvody, ktoré nás vedú k tomuto podozreniu, vysvetlím ich v rozprave.
Demian, Jaroslav, poslanec NR SR (2014-09-16):
Vážený pán predseda, v rozprave k tomuto návrhu vystúpili páni poslanci Šebej, Hraško a pán poslanec Blanár. Pán predseda, dajte, prosím vás, hlasovať o návrhu pána poslanca Šebeja, že Národná rada Slovenskej republiky nebude pokračovať v rokovaní o vládnom návrhu zákona.
Ondruš, Branislav, poslanec NR SR (2010-10-13):
Ďakujem pekne, pán predsedajúci. Tak priznám sa, že vzhľadom na to, že ma nepočúvali poslanci, tak to... (Prerušenie vystúpenia predsedajúcim.)
Laurenčík, Milan, podpredseda NR SR (2022-02-03):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do dvanástej hodiny jednu otázku na predsedu vlády, 43 otázok na členov vlády a jednu otázku na generálneho prokurátora. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím pána predsedu vlády, pána Eduarda Hegera, aby oznámil, kto z členov vlády bude odpovedať na otázky za neprítomných členov vlády. Nech sa páči.
Blanár, Juraj, podpredseda NR SR (2021-10-20):
Posledný v rozprave vystúpi pán poslanec Eduard Kočiš, nech sa páči, máte slovo.
Laššáková, Jana, podpredsedníčka NR SR (2015-01-27):
S reakciou, pani poslankyňa, nech sa páči. Zasuňte si dobre kartičku, pani poslankyňa. Nech sa páči.
Laššáková, Jana, podpredsedníčka NR SR (2014-11-09):
O slovo požiadal pán minister Čislák. Nech sa páči.
Pellegrini, Peter, predseda NR SR (2024-01-25):
O vašom procedurálnom návrhu sa nedalo hlasovať, pretože Národná rada bola neuznášaniaschopná a v zmysle rokovacieho poriadku, keď nie je Národná rada uznášaniaschopná, pokračuje sa ďalej v rozprave a hlasuje sa o procedurálnom návrhu až vtedy, keď sa hlasovať vzhľadom na uznášaniaschopnosť dá. Žiaľ, medzitým pominuli dôvody vášho procedurálneho návrhu, takže sa o ňom hlasovať nedá, pretože Národná rada dnes nemôže hlasovať o tom, že k rozprave, ktorá sa skončila, prizve nejaké osoby, keď tá rozprava tu nie je. Takže prosím o nejakú logiku elementárnu, aby sme ju dodržiavali. Pani poslankyňa Holečková s procedurálnym návrhom.
Ježík, Jozef, poslanec NR SR (2024-06-12):
Ďakujem za slovo, pán predsedajúci. V rozprave k návrhu zákona vystúpil pán poslanec Zdenko Svoboda, ktorý predniesol pozmeňujúci návrh, ktorý však nebol podaný v súlade s príslušnými ustanoveniami zákona o rokovacom poriadku. Po opätovnom otvorení rozpravy v druhom čítaní k návrhu poslanca Vladimíra Baláža vystúpili v rozprave štyria poslanci a poslanec Zdenko Svoboda podal v súlade so zákonom o rokovacom poriadku pozmeňujúci návrh. Aby sme mohli hlasovať o tomto pozmeňujúcom návrhu podanom v rozprave dnes, dajte, prosím, hlasovať o skrátení lehoty podľa § 83 ods. 4 zákona o rokovacom poriadku.
Hort, Milan, podpredseda NR SR (2011-07-06):
Reagovať na faktické poznámky teraz bude pán poslanec Radoslav Procházka, nech sa páči.
Figeľ, Ján, podpredseda NR SR (2014-03-21):
Nech sa páči, s reakciou Richard Vašečka.
Laššáková, Jana, podpredsedníčka NR SR (2013-12-03):
Prezentujme sa a hlasujeme. (Hlasovanie.) Prítomných 140 poslancov, za návrh 111 poslancov, proti 7, zdržalo sa 22 poslancov. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pokračujte, pán spravodajca.
Heger, Eduard, poslanec NR SR (2019-09-13):
Ďakujem pekne. Po prvé, začnem tak pozitívne asi tým, že oceňujem to, že tu stále sedíte a že s nami diskutujete, ale možno je to práve tým, že nemá vás kto hájiť, tak to musíte robiť vy. Opäť ste použili to slovo, že ten moment, že my sme vám dávali alebo že Igor Matovič vám dával nejaký moment. Nič také nebolo. Ale hovoríte, že vám niečo prikazujeme. Nikto vám nič neprikazoval. To bola len výzva, aby ste vyvodili politickú zodpovednosť voči Monike Jankovskej. A to je úplne, tá elementárna súdnosť káže, že ak človek, ktorému prišli zhabať mobily, pretože je voči nemu začaté trestné stíhanie, tak je úplne automatické, že premiér musí konať. Vy tu hovoríte, že nedovolím, aby niekto robil rozdiely. To sú opäť len slová. Ale skutok bol to, že keď ste mali odvolať Moniku Jankovskú, tak ste nič neurobili. Tam sa naozaj ten váš skutok nestal. A to je práve o tom celom, že vy slová viete dať naozaj aj silné, by som povedal, takou emóciou, že sa zasadzujete za veci, ale potom, keď vidíme vaše skutky, tak vidíme, že skutek utek. Že ste proste Moniku Jankovskú nielenže neodvolali, na jednej strane ste ju vyzývali, ešte ju prosíkali, aby odstúpila, ale na druhej strane ste nevyužili to, čo ste mohli. Ako premiér ju proste odvolať. A ja viem, že by sme sa tu mohli slovičkáriť o kompetencie, ale o to tu vôbec nejde. Pretože vy ako premiér, ak by ste ju odvolať chceli, tak ste ju odvolať mohli. A povedzte mi, prosím vás, pán premiér, čo teda také ste urobili pre Slovensko za ten váš rok a pol vlády? Pretože ja vidím len naozaj, že Robert Fico tu všetko valcuje podľa svojej vôle.
I. Mikloš, podpredseda vlády a minister financií SR: (2004-05-20):
Čo sa týka odpustenia dlhu Iraku, neviem o tom, že by sa tak bolo stalo. Teda predpokladám, že sa tak nestalo, pretože o tom by musela vláda. Ale teraz našou snahou z hľadiska politiky poskytovania oficiálnej štátnej pomoci, pretože my aj ako členská krajina Európskej únie, aj ako členská krajina OECD máme isté záväzky z hľadiska poskytovania pomoci rozvojovým a zadlženým krajinám, máme záujem poskytovať túto pomoc aj touto formou a dokonca prednostne touto formou, teda odpúšťaním dlhu voči vysoko zadlženým, chudobným rozvojovým krajinám aj preto, že máme takého pohľadávky voči viacerým krajinám, aj preto, že toto je pomoc, ktorá tým krajinám pomáha, pretože im znižuje ich dlhovú službu a zároveň nevytvára nijaký priamy tlak na verejné financie. Takže toto je určite spôsob, ktorý by mal byť preferovaný, to odpúšťanie dlhov. Ďakujem pekne.
Kamenický, Ladislav, poslanec NR SR (2013-12-06):
Ďakujem. Ivan, spomínal si tu, že 10 % ľudí má vlohy na podnikanie, 90 % sú tí, ktorí v podstate by mali skončiť ako zamestnanci. No poviem ešte nejaké iné čísla, 5 % ľudí vlastní 95 % bohatstva, ktoré sa vyprodukovalo na svete. Čo sa týka povinnosti byť v účtovnom zisku, nikto nemá povinnosť byť v účtovnom zisku, ale, už som to tu spomínal, my zavádzame opatrenie, keď prvý rok neplatí žiadnu daňovú licenciu podnikateľ. A to, že má na začiatku určité výdavky, tak to je prirodzené. Však, preboha, keď podnikateľ podniká, tak musí najprv niekto do niečoho investovať. Čiže myslím si, že je akurát korektné, že podniká štyri roky a má možnosť si tú daňovú licenciu odpočítať, tak aby vyprodukoval nejaký zisk. A keď on ho proste nevyprodukuje, tak zaplatí nejakú minimálnu licenciu, ktorá bude napríklad na pokrytie výdavkov štátu s tým, že musí riešiť jeho daňovú agendu nejaký daňový úrad. Pýtal si sa, či tu môže niekto zagarantovať, že sú to spojené nádoby, že keď je tu daňová licencia, že sa to nebude zvyšovať, ak sa niečo zmení. No myslím, že ani vy ste nevedeli zagarantovať, že sa nezvýši napríklad DPH, ak budete mať nejaké výpadky v príjmoch štátneho rozpočtu. A videli sme to, z 19 % ste tú DPH zdvihli na 20 % a kto to vedeli garantovať ľuďom, že toto sa nestane. Takže myslím si, že, ako už minister povedal, máme úmysel, ak sa zlepší výber, ísť ešte s daňou z príjmu právnických osôb dole. Takže to je asi všetko.
D. Lipšic, podpredseda vlády a minister spravodlivosti SR: (2003-06-27):
P. Rusko, podpredseda NR SR: Pán poslanec Tkáč.
Z. Kramplová, ministerka pôdohospodárstva SR: (2008-02-13):
Návrh, ktorý vláda predložila, je ako iniciatívny návrh na základe schválených zmien príslušných právne záväzných aktov Európskych spoločenstiev a potreby prispôsobiť niektoré ustanovenia požiadavkám týchto predpisov. Cieľom predloženého vládneho návrhu zákona je dosiahnutie súladu so smernicou Rady Európskych spoločenstiev č. 2006 z 20. novembra 2006, ktorou sa z dôvodu pristúpenia Bulharska a Rumunska upravujú určité smernice v oblasti voľného pohybu osôb. Predkladaný návrh vládneho zákona reaguje na pristúpenie Bulharska a Rumunska do Európskej únie v oblasti voľného pohybu osôb a o vzájomnom uznávaní diplomov, osvedčení a iných dokladov o formálnych kvalifikáciách o veterinárnom lekárstve. Vzhľadom na potrebu vzájomného uznávania všetkých dokladov o vzdelaní obraciam sa na vás so žiadosťou o podporenie tohto návrhu zákona. Ďakujem.
Mierna, Anna, poslankyňa NR SR (2022-10-20):
Ďakujem pekne za slovo. Vážený pán predsedajúci, vážené kolegyne, kolegovia, dovoľte mi, prosím, ako určenej spravodajkyni výboru predniesť informáciu o prerokovaní návrhu poslancov Anny Andrejuvovej a Milana Vetráka na vydanie zákona, ktorým sa dopĺňa zákon č. 289/2008 Z. z. o používaní elektronickej registračnej pokladne. Národná rada uznesením č. 1710 zo 6. októbra 2022 pridelila návrh poslancov týmto výborom: výboru pre financie a rozpočet, ústavnoprávnemu výboru a výboru pre hospodárske záležitosti. Určila zároveň Výbor Národnej rady pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: výbor pre financie a rozpočet o návrhu nerokoval, pretože podľa § 52 ods. 2 zákona Národnej rady o rokovacom poriadku nebol uznášaniaschopný. Odporúčanie pre Národnú radu návrh schváliť s pozmeňujúcimi a doplňujúcimi návrhmi urobil ústavnoprávny výbor. Zároveň rokoval o tomto návrhu výbor pre hospodárske záležitosti. Z uznesení výborov uvedených pod bodom III. tejto informácie vyplývajú pozmeňujúce a doplňujúce návrhy uvedené pod bodom IV. Návrh spoločnej správy vrátane stanoviska gestorského výboru prerokoval Výbor Národnej rady pre financie a rozpočet na 106. schôdzi 18. októbra 2022. Stanovisko gestorského výboru ani návrh spoločnej správy neboli schválené, pretože návrh stanoviska gestorského výboru nezískal súhlas potrebnej väčšiny členov výboru. Predseda výboru ma určil za spravodajkyňu výboru, aby som na schôdzi Národnej rady Slovenskej republiky informovala o výsledku rokovania výboru. Ďakujem, pán predsedajúci. Otvorte, prosím, rozpravu.
Zs. Simon, minister pôdohospodárstva SR: (2005-01-19):
Cieľom predloženého návrhu zákona je upraviť podmienky pestovania viniča hroznorodého a výroby a uvádzania na trh vína pripraveného z hrozna. Pestovaniu viniča hroznorodého a uvádzania vína na trh je v legislatíve Európskej únie venovaná veľká pozornosť. Jeho úprava je uvedená v 14 nariadeniach Rady a Komisie. Vstup Slovenskej republiky do Európskej únie bol podmienený aj zmenou našej legislatívy upravujúcej vinohradníctvo a vinárstvo tak, aby plne rešpektoval legislatívu Európskej únie. Návrh zákona sleduje trvalé zachovanie vinohradov a výroby vín ako súčasti prírodného, kultúrneho a historického dedičstva nášho štátu. Preto stanovuje prísne podmienky na vysádzanie viniča a určuje, ktoré pozemky možno využívať len ako vinohrady. Osobitnú pozornosť venuje návrh zákona vinohradníckej oblasti tokajskej na výrobu tokajských vín. Určovanie hlavných úloh v oblasti vinohradníctva a vinárstva a sleduje ich plnenie, navrhuje zákon zveriť orgánom štátneho dozoru, ktorými sú Ministerstvo pôdohospodárstva Slovenskej republiky, Ústredný, kontrolný a skúšobný ústav poľnohospodársky a Štátna veterinárna a potravinová správa Slovenskej republiky. Rozdelenie ich úloh je navrhnuté tak, aby bolo zabezpečené plnenie podmienok pestovania viniča hroznorodého a výroby vína z neho. Vážený pán predsedajúci, vážené pani poslankyne, vážení páni poslanci, obraciam sa na vás so žiadosťou o prerokovanie predloženého návrhu zákona a vyjadrenie súhlasu s ním. Ďakujem vám za pozornosť. Skončil som, pán predseda.
Blaha, Ľuboš, podpredseda NR SR (2023-12-07):
Ďakujem pekne, pán minister. Pani poslankyňa Remišová, ak si želáte, tak stlačte gombík doplňujúca otázka, ak si želáte doplniť, a môžte potom využiť svoje dve minúty. Nech sa páči. Môžte zapnúť pani poslankyňu? Počkajte sekundičku. (Predsedajúci prijal interný telefonický hovor.)
Štilichová, Jana, generálna riaditeľka Slovenského pozemkového fondu (2021-06-29):
Ďakujem pekne. Toto bolo také krátke zhrnutie k výročnej správe Slovenského pozemkového fondu za minulý rok. Neviem, ak máte nejaké otázky.
Osuský, Peter, poslanec NR SR (2010-09-08):
Ďakujem za slovo, pán predsedajúci. Ako konzervatívec som vo veciach využitia možnosti referenda zdržanlivý. Napriek tomu sa hlásim k tomu, že som bol členom dvoch petičných výborov, na konci ktorých snaženia bolo referendum, bolo to referendum za priamu voľbu prezidenta a vstup do NATO. To, čo znamenalo prezidentovanie Vladimíra Mečiara a následne samoamnestia a iné veci, leží dodnes ako mrak nad slovenskou demokraciou. To, že sa tu dnes kope do SaS a jej predsedu kvôli tomu, že sa 18. septembra koná referendum, je však zároveň kopaním do státisícov občanov Slovenskej republiky, ktorí využili svoju možnosť zúčastniť sa petície. A nech už si ja myslím o niektorých otázkach alebo o celom tomto referende čokoľvek, jednoducho tí občania využili svoje práva. A útoky na SaS a jej predsedu sú jednoducho útokmi na slobodnú vôľu prejavenú občanmi. To nesvedčí o nadmernom vzťahu k ľudu, aký strana SMER inak na všetky strany deklaruje. Domnievam sa, že tí občania mali právo podpísať petičné hárky a z dostatočného počtu podpisov vyplynuli celkom reálne právne dôsledky a tieto dôsledky znamenajú referendum, ktoré sa koná absolútne v súlade so všetkými pravidlami. Nebolo na tom nič nezákonné, nebolo na tom nič než to, že si státisíce občanov prajú mať možnosť odpovedať na takéto otázky. Môžme si o nich myslieť čokoľvek, ale máme ctiť slobodného a slobodne sa rozhodujúceho sa občana tejto krajiny. (Potlesk.)
Škopová, Anežka, poslankyňa NR SR (2024-01-17):
Ďakujem za slovo. Pani poslankyňa Luščíková, ďakujem za vaše vystúpenie. Vo svojom prejave ste hovorili o tom, že ste čítali, že ste si čítali správu Generálnej prokuratúry, ktorú ste aj citovali. Mne to pripomenulo, akú dôležitú úlohu zatupujú médiá v demokratickej spoločnosti, a to súvisí aj s tým právnym štátom, o ktorom ste rečnili. Dovolím si preto citovať slová Roberta Fica, citujem: „Nehovorím to preto, že tu u vás sedím, ale preto, že to je fakt. Chcel by som poďakovať alternatívnym médiám za to, že naprávajú tie deformácie, ktoré dnes máme na mediálnom trhu. To je neuveriteľné, čo robia tzv. mainstreamové médiá, a preto si veľmi vážim, že dávate priestor aj na iné názory, a preto aj veľmi rád budem s vami v budúcnosti spolupracovať. A, naopak, musíme nájsť nejaký mechanizmus, ako sa konečne dostaneme k takým médiám, ako sú Aktuality, Denník N, SME-čko či Markíza, aby začali vysielať pravdu.“ Nie, neboli to vety vytrhnuté z dystopického románu, ale slová súčasného predsedu vlády Roberta Fica, ktorý sa takto vyjadril pre konšpiratívne médium Infovojna. Tieto výroky sú skutočne alarmujúce. Pán predseda vlády Robert Fico chce rozhodovať o tom, čo je pravda a čo môžu médiá vysielať. Pýtam sa, čo bude ďalej. Ďakujem. (Potlesk.)
P. Paška, predseda NR SR: (2008-07-03):
Navrhovateľ, chcete, pán predseda?
Kuffa, Štefan, poslanec NR SR (2022-10-18):
Nech sa páči, môžte pískať, vykrikovať, Jano Mičovský tuná vykrikoval minule, keď bol tu vlajkový zákon, či nemáte nič iné na programe a vy nemáte nič iné na programe. Takto riešite biedu a chudobu nášho ľudu. (Prerušenie vystúpenia predsedajúcim.)
M. Číž, podpredseda NR SR: (2006-10-18):
(Prerušenie rokovania o 12.05 hodine.) (Obedňajšia prestávka.) (Pokračovanie rokovania o 14.00 hodine.)
Grendel, Gábor, podpredseda NR SR (2022-05-20):
Pán poslanec Štefan Kuffa.
Blanár, Juraj, podpredseda NR SR (2023-05-18):
Ďakujem. Otváram všeobecnú rozpravu. Písomnú prihlášku som nedostal, dávam možnosť prihlásiť sa ústne. Konštatujem, že nikto sa neprihlásil. Vyhlasujem všeobecnú rozpravu za uzavretú. Hlasovať o tomto návrhu zákona budeme utorok o 11.00 hod. Prerušujem rokovanie o tomto bode programu a pristúpime k ďalšiemu bodu programu, ďakujem pani spravodajkyni, pani navrhovateľku poprosím, aby ešte ostala, pretože bude predkladať návrh v prvom čítaní poslancov Zuzany Šebovej, Moniky Péter, Miloša Svrčeka na vydanie zákona, ktorým sa mení zákon č. 89/2016 Z. z. o výbore, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení zákon č. 377/2004 Z. z. o ochrane nefajčiarov a o zmene a doplnení niektorých zákonov. Návrh je pod parlamentnou tlačou 1639, návrh na pridelenie výborom je pod číslom 1702. Pani poslankyňa Šebová prednesie tento návrh za skupinu poslancov, nech sa páči. (Rokovanie o návrhu poslancov Národnej rady Slovenskej republiky Zuzany Šebovej, Moniky Péter a Miloša Svrčeka na vydanie zákona, ktorým sa mení zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení zákon č. 377/2004 Z. z. o ochrane nefajčiarov a o zmene a doplnení niektorých zákonov , tlač 1639.)
Droba, Juraj, poslanec NR SR (2013-02-08):
Pán kolega Matovič, ďakujem za predložený návrh. Veci niektoré počúvam vždy s otvorenými ušami a nesnažím sa hodnotiť prvoplánovito, avšak tento návrh považujem za veľmi nešťastný. Rád by som veril, že jeho hlavným motívom nebol populizmus, ale návrh považujem naozaj za chybný. Podľa mňa volebná kampaň je legitímnou súťažou. V prípade ak uzavrieš kohútiky na financovanie politických strán, tak obávam sa, že hlavne na Slovensku v našom prostredí znásobíš korupciu. Nepoznám veľmi veľa súkromných donorov, ktorí sú ochotní politickým stranám otvorene dať peniaze za to, že robia dobrú vec, za to, že bojujú za takú politiku, ktorá je sympatická danému konkrétnemu donorovi. Takže tie strany nejakým spôsobom peniaze zháňať budú musieť. A bojím sa, že potom budú hľadať všetky chodníčky na to, aby ich zohnali, a budú ich brať práve od takých darcov, ktorí určite nebudú chcieť byť menovaní, lebo budú niečo očakávať potom ako protislužbu za to, že danú politickú stranu podporili. Čo sa týka mediálneho priestoru, jeho väčšina je dnes na Slovensku už súkromná. To, ktorá strana dostane alebo nedostane mediálny priestor, je naozaj na rozhodnutí daného média, šéfredaktora, editora a prípadne majiteľa. Dovolím si vysloviť hypotézu, že viac priestoru dostanú etablované strany, to znamená, že nové strany by boli zo súťaže nespravodlivo vylúčené, keďže by nemali dostatok prostriedkov na to, aby sa nejakým spôsobom prezentovali a dostali do povedomia prípadných nových voličov. Takže, ešte raz, návrh považujem za nešťastný. Myslím si, že prispeje k vyššej miere netransparentného financovania politických strán. A v tom sa určite my dvaja zhodneme, že to nie je želateľné ani pre teba, ani pre mňa. Ďakujem.
Paška, Pavol, predseda NR SR (2014-07-03):
Pekné popoludnie, vážené pani poslankyne, vážení páni poslanci, budeme pokračovať v hlasovaní o prerokovaných bodoch. Chcem vás ešte predtým, ako pristúpime k hlasovaniu, informovať, že vláda Slovenskej republiky na svojom dnešnom rokovaní odvolala Pavla Pavlisa z funkcie štátneho tajomníka ministerstva hospodárstva a Petra Pellegriniho z funkcie štátneho tajomníka ministerstva financií. Prezident Slovenskej republiky Andrej Kiska prijal dnes 3. júla demisiu člena vlády Dušana Čaploviča povereného riadením ministerstva školstva, vedy, výskumu a športu a do tejto funkcie vymenoval Petra Pellegriniho. Ďalej pán prezident vymenoval do funkcie člena vlády Pavla Pavlisa a poveril ho riadením ministerstva hospodárstva. Pán Dušan Čaplovič si dnešným dňom začal uplatňovať mandát poslanca Národnej rady a podľa príslušných ustanovení zákona o voľbách do Národnej rady zanikol mandát poslanca Jána Babiča, ktorý nastúpil ako náhradník strany SMER – sociálna demokracia na neuplatňovaný mandát poslanca Čaploviča. Poprosím vás teraz o hlasovanie o písomných odpovediach členov vlády Slovenskej republiky na interpelácie poslancov Národnej rady, je to tlač 1031. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 1031.) V prvom hlasovaní budeme hlasovať, že Národná rada berie na vedomie vyjadrenia poslancov, že písomné odpovede členov vlády na ich interpelácie nepovažujú za uspokojivé. Pán poslanec Mikuláš Huba nepovažuje za uspokojivú odpoveď číslo 11, pán poslanec Jozef Mikuš odpoveď číslo 9 a pani poslankyňa Helena Mezenská odpoveď číslo 13. Hlasujeme. (Hlasovanie). 124 prítomných, 49 za, 53 proti, 22 sa zdržalo. Návrh sme neschválili. Budeme hlasovať teraz o tom, že berieme na vedomie písomné odpovede členov vlády na interpelácie poslancov písomne podané predsedovi Národnej rady do 29. mája 2014. (Hlasovanie). 126 prítomných, 76 za, 3 proti, 47 sa zdržalo. Uznesenie sme schválili. Chcem vás ešte, kolegyne, kolegovia, informovať, že prezident vrátil Národnej rade na opätovné prerokovanie zákon z 24. júna 2014 číslo 385 o sudcoch a prísediacich, je to tlač 1091. Preto považujem za potrebné, aby sme ho znovu zaradili do programu 36. schôdze a navrhujem, aby sme zákon, ktorý pán prezident vrátil, prerokovali po ukončení prvého čítania návrhu zákona o ochrane spotrebiteľov, ktorý prerokovávame v skrátenom legislatívnom konaní. Potom pôjdeme na... Takže ešte raz, pán prezident vrátil zákon o sudcoch, navrhujem, aby sme ho prerokovali po ukončení rokovania o zákone o ochrane spotrebiteľov v skrátenom konaní v prvom čítaní. Potom budeme pokračovať v prerušenom rokovaní o zákonoch, ktoré predkladá pán minister financií, pán podpredseda vlády a potom dokončíme rokovanie v prvom čítaní o návrhu pána ministra Petra Žigu. Hlasujeme. (Hlasovanie). 126 prítomných, 80 bolo za, 46 sa zdržalo. Návrh na zmenu programu sme schválili. Ďakujem pekne. Krátka prestávka a budeme pokračovať v rokovaní. Prestávka päť minút. (Päťminútová prestávka.) (Po prestávke.)
Danko, Andrej, predseda NR SR (2019-04-02):
Poprosím, môžte reagovať potom, pán navrhovateľ.
A. Belousovová, podpredsedníčka NR SR: (2008-06-20):
Pani poslankyňa Tóthová, nech sa páči.
Laurenčík, Milan, podpredseda NR SR (2020-07-14):
Ďakujem. Ďalšou prihlásenou do rozpravy písomne je pani Monika Kozelová. Nevidím ju v sále, stráca poradie aj možnosť vystúpiť. Teraz sa pýtam, či sa chce niekto prihlásiť do rozpravy ústne. Končím možnosť. Prihlásená je pani Monika Péter, nech sa páči.
Paška, Pavol, predseda NR SR (2014-06-24):
Dávam možnosť prihlásiť sa teraz do rozpravy ústne. Pán poslanec Novotný. Končím možnosť sa prihlásiť. Nech sa páči.